William Anders
Store norske leksikon,Teknologi og industri,Romvirksomhet,Personer, bedrifter og organisasjoner innen romvirksomhet
William Anders er en amerikansk astronaut, som i 1968 gjennomførte den første bemannede ferden i bane rundt Månen i Apollo 8 sammen med Frank Borman og James Lovell.
Liv og virke Anders er utdannet flyger med mastergrad i atomfysikk. I 1963 ble han utvalgt som astronaut. Han forlot den amerikanske romorganisasjonen NASA i 1969 og overtok stillingen som leder for National Aeronautics and Space Council (NASC), den amerikanske presidents rådgivende organ for luftfart og romanliggender. Da NASC ble nedlagt i 1973, ble Anders medlem av Atomic Energy Commission. Han var sjef for Nuclear Regulatory Commission 1974–1976, og han var USAs ambassadør i Norge i 1976–1977. Anders har senere hatt ledende stillinger i amerikansk industri, hos blant annet General Electric, Textron Corporation og General Dynamics. Han pensjonerte seg i 1993, men har siden den tid deltatt i flykonkurranser og -oppvisninger. Les mer i Store norske leksikon Apollo – romfartøy NASA